Majstrovstvá sveta v krasokorčuľovaní 2014

Majstrovstvá sveta v krasokorčuľovaní 2014 bola medzinárodná súťaž krasokorčuliarov organizovaná Medzinárodnou korčuliarskou úniou (ISU). 
Súťaž sa konala od 24. marca do 30. marca 2014 v japonskom meste Saitama na štadióne „Saitama Šintošin (Saitama Super Arena)“. Majstrovstvá prebiehali v štyroch kategóriách - muži, ženy, športové dvojice a tanečné páry.
Na základe výsledkov súťaže získali krajiny počty miesteniek pre svojich reprezentantov na nasledujúce majstrovstvá sveta.
Účastníci.
Právo účasti.
Právo zúčastniť sa majstrovstiev mali športovci krajín, ktoré sú členmi Medzinárodnej korčuliarskej únie a ktorí 1. júla 2013 dosiahli vekovú hranicu 15 rokov. Na základe výsledkov na predchádzajúcich majstrovstvách sveta mali jednotlivé krajiny právo nominovať medzi jedným až troma účastníkmi do každej disciplíny. Každý národný krasokorčuliarsky zväz si mohol nastaviť vlastné kritériá, podľa ktorých nominoval svojich účastníkov. Okrem týchto základných pravidiel bola ako kvalifikačné kritérium určená minimálna hodnota technických elementov, ktorú museli športovci prekročiť.
Minimálna hodnota technických elementov.
Medzinárodná korčuliarska únia určila pre sezónu 2013/2014 minimálnu hodnotu technických elementov (), ktorú museli športovci prekonať aspoň raz na podujatí v aktuálnej alebo predošlej sezóne, aby sa kvalifikovali na majstrovstvá sveta (zohľadňovali sa iba podujatia zaradené do oficiálneho kalendára ISU). 
Právo nominácie viacerých súťažiacich.
Každá krajina má právo nominovať jedného súťažiaceho do súťaže. Na základe umiestnenia na predchádzajúcich majstrovstvách sveta mali nasledovné krajiny právo nominovať na Majstrovstvá sveta 2014 viac ako jedného súťažiaceho:
Zoznam účastníkov súťaže.
Do súťaže nastúpilo celkovo 177 krasokorčuliarov z 38 krajín. V kategórii mužov súťažilo 32 športovcov, v kategórii žien 33 krasokorčuliarok, v párových disciplínach 23 športových dvojíc a 33 tanečných párov.
Poznámky k zmene nominácií národných krasokorčuliarskych zväzov:
 3. marca 2014 oznámil americký pár Meryl Davisová / Charlie White, že sa nezúčastní nadchádzajúcich Majstrovstiev sveta. Namiesto nich boli nominovaní Alexandra Aldridgeová / Daniel Eaton - druhí náhradníci, pretože prví náhradníci Madison Hubbellová / Zachary Donohue sa nemohli zúčastniť súťaže kvôli zraneniu partnerky.
 4. marca 2014 zverejnila španielska federácia zimných športov na svojej internetovej stránke, že sa Majstrovstiev sveta 2014 nezúčastní kvôli zraneniu španielsky reprezentant v súťaži mužov Javier Raya. Španielsko tak napriek možnosti nominovať dvoch reprezentantov zastupoval v mužskej kategórii iba 1 športovec. 
 Ukrajinskí tanečníci Nadežda Frolenkovová / Vitalij Nikiforov boli kvôli zraneniu partnerky nahradení reprezentačnými kolegami Lavrentjevovou s Rudykom.
 Americká športová dvojica Caydee Denneyová / John Coughlin oznámila 20. marca 2014, že počas tréningu utrpela partnerka zranenie, kvôli ktorému sa nemôžu zúčastniť súťaže. Americká federácia na ich miesto nominovala prvých náhradníkov Feliciu Zhangovú s Nathanom Bartholomayom.
 Reprezentant Francúzska v kategórii mužov Florent Amodio sa po dohode s francúzskou federáciou rozhodol kvôli nepripravenosti a zlej fyzickej a psychickej kondícii nezúčastniť súťaže. Po tom, ako Brian Joubert ohlásil koniec kariéry, Francúzsko napriek možnosti nominovať dvoch súťažiacich vyslalo iba jedného krasokorčuliara.
Program podujatia.
Program podujatia podľa oficiálneho rozpisu: